Fakulta chemickej a potravinárskej technológie Slovenskej technickej univerzity v Bratislave

Fakulta chemickej a potravinárskej technológie Slovenskej technickej univerzity (skr. FCHPT STU) je jednou zo siedmich fakúlt Slovenskej technickej univerzity v Bratislave.

Vznikla v roku 1940 začatím činnosti Odboru chemickotechnologického inžinierstva Slovenskej vysokej školy technickej (SVŠT). Fakulta má svoje špecifické postavenie ako jediná svojho druhu na Slovensku. Zachytáva celý rozsah chemického, potravinárskeho, farmaceutického a spotrebného priemyslu vrátane ekológie. Jej súčasným dekanom je prof. Ing. Anton Gatial, DrSc.

Hodnotenie fakulty 
Fakulta dlhodobo obsadzuje prvú priečku podľa hodnotenia Akademickej rankingovej a ratingovej agentúry v skupine technických vied a fakúlt. Stalo sa tak v rokoch 2005, 2006, 2007, 2008 2009, 2010, 2011, 2012 a 2013.

Dosahuje najlepšie výsledky z chemickotechnologických fakúlt aj v porovnaní s podobnými českými fakultami a dosahuje v rámci Slovenských fakúlt v rámci všetkých vysokých škol druhé miesto v publikáciách a prvé miesto vo financovani, čo je uvedené v Porovnacej správe českých a slovenských vysokých škôl ARRA za rok 2009.

Ústavy a oddelenia 
 Ústav analytickej chémie
 Ústav anorganickej chémie, technológie a materiálov
 Ústav biochémie a mikrobiológie
 Ústav biotechnológie
Ústav fyzikálnej chémie a chemickej fyziky
 Ústav chemického a environmentálneho inžinierstva
 Ústav informatizácie, automatizácie a matematiky
 Ústav organickej chémie, katalýzy a petrochémie
Ústav potravinárstva a výživy
 Ústav prírodných a syntetických polymérov
 Oddelenie jazykov
 Oddelenie telesnej výchovy a športu

Pracoviská 
 Výučbovo študijné centrum Humenné začalo v 2005 roku - činnosť ukončilo 31.8.2012 pre nízky záujem
 Slovenská chemická knižnica

Dekani 

Odbor chemickotechnologického inžinierstva (1940 – 1950)

1942/43 – 1946/47 –prof. Ing. Teodor Krempaský
Funkciou poverený v apríli 1945,1949/50 – prof. RNDr. Rudolf Lukáč
1947/48 – 1948/49 – prof. RNDr. Juraj Gašperík, DrSc.

Chemická fakulta

Chemickotechnologická fakulty – od roku 1965

1950/1951 – prof. RNDr. Blahoslav Stehlík
1951/52 – 1955/56 – prof. Ing. František Kozmál, DrSc.
1956/57 – 1959/60 - prof. Ing. Dr. techn. Dimitrij Ivančenko
1960/61 – 1963/64 – prof. Ing. Jozef Beniska, DrSc.
1964/65 – 1968/69 – prof. Ing. Dr. h.c. Anton Blažej, DrSc.
1969/70 – prof. Ing. Július Alexy, CSc.
1970/71 – 1972/73 – prof. Ing. Jaroslav Kováč, DrSc.
1973/74 – 1984/85 – prof. Ing. Antonín Lodes, CSc.
1985/86 – 1986/87 – prof. Ing. Ján Garaj, DrSc.
1987/88 – zimný semester – prof. Ing. Ladislav Šorman, CSc.
1987/88 – letný semester – 1991 –doc. Ing. Štefan Morávek, CSc.
1991 – 1994 – prof. Ing. Peter Pelikán, DrSc.
1994 – 2000 – prof. Ing. Milan Hronec, DrSc.
2000 – 2003 – prof. Ing. Vladimír Báleš, DrSc.

Fakulta chemickej a potravinárskej technológie - od roku 2001

2003 – 2011 - prof. Ing. Dušan Bakoš, DrSc.

2011 – 2019 - prof. Ing. Ján Šajbidor, DrSc.

2019 – doteraz - prof. Ing. Anton Gatial, DrSc.

Referencie

Iné projekty

Externé odkazy 
 domovská webová stránka fakulty

Slovenská technická univerzita v Bratislave
Technické fakulty na Slovensku
 
Diela ocenené Cenou Dušana Jurkoviča
Chémia na Slovensku